आपको बता दें अपनी मांगों को लेकर शिक्षामित्र लखनऊ में लगातार विरोध प्रदर्शन कर रहे हैं। बुधवार को शिक्षामित्रों ने अपनी तीन सूत्रीय मांगों को लेकर लखनऊ के ईको गार्डन में राज्य सरकार के खिलाफ विरोध-प्रदर्शन किया। शिक्षामित्रों की मांग है कि उन्हें पैराटीचर बनाया जाए और जो शिक्षामित्र टीईटी उत्तीर्ण हैं उन्हें बिना परीक्षा दिए ही नियुक्ति दी जाए। विरोध स्वरूप महिला शिक्षामित्रों ने अपना सिर भी मुंडवाया।